open-index/open-wikipedia-markdown huggingface dataset:
โอลิเวอร์ แฮซาร์ด เพร์รี

**พลเรือจัตวาโอลิเวอร์ แฮซาร์ด เพร์รี** (; 23 สิงหาคม ค.ศ. 1785 - 23 สิงหาคม ค.ศ. 1819) เป็นกัปตันผู้มีฉายาว่า "วีรบุรุษแห่งทะเลสาบอิรี" เป็นบุตรชายของพลเรือตรีคริสโตเฟอร์ เรย์มอนด์ เพร์รี (Christopher Raymond Perry) นอกจานี้ยังเป็นพี่ชายคนโตของพลเรือจัตวา แมทธิว ซี. เพร์รี ผู้ซึ่งนำทัพกองเรือปืนสหรัฐเข้าไปบังคับให้ญี่ปุ่นต้องเปิดประเทศ นอกเหนือจากนี้ พลเอกดักลาส แมกอาเธอร์ก็สืบเชื้อสายมาจากครอบครัวนี้ จึงกล่าวได้ว่าครอบครัวนี้ เป็นครอบครัวทหารเรืออย่างแท้จริง 

เพร์รีเกิดที่เซาท์คิงส์ทาวน์ (South Kingstown) เริ่มเข้ารับราชการทหารในสงคราม ปี 1892 ที่มีอังกฤษมารุกราน หลังจากนั้นเพร์รีก็สร้างทัพเรือที่ทะเลสาบอิรี (ทะเลสาบแห่งหนึ่งในเกรตเลกส์) ซึ่งในขณะนั้นเขามีอายุเพียง 27 ปี เขาได้รับฉายาวีรบุรุษแห่งทะเลสาบอิรีจากการที่เขาสามารถนำทัพเรือชนะในยุทธการทะเลสาบอีรี โดยที่ฝั่งสหรัฐมีเรือรบจำนวน 9 ลำ เอาชนะเรือรบจำนวน 6 ลำของสหราชอาณาจักร เพร์รีเสียชีวิตขณะมีอายุเพียง 34 ปีด้วยโรคไข้เหลือง

จากผลงานต่าง ๆ ของเขา จึงได้รับเกียรติจากกองทัพเรือสหรัฐที่นำชื่อของเขามาตั้งเป็นชั้นเรือของสหรัฐ ชื่อว่า "Oliver Hazard Perry class frigate"
## อ้างอิง

หมวดหมู่:ตระกูลเพร์รี
หมวดหมู่:ทหารในสงครามปี 1892
หมวดหมู่:ทหารเรือชาวอเมริกัน
หมวดหมู่:พลเรือจัตวา
เดอะรีดดิงรูม

250px|thumbnail|right|กิจกรรมเสวนาที่ห้องสมุด
**เดอะรีดดิ้งรูม** () เป็นห้องสมุดศิลปะตั้งอยู่บนชั้น 4 ของอาคารพาณิชย์ บริเวณถนนสีลมซอย 19 กรุงเทพมหานคร

รีดดิ้งรูมเปิดให้บริการในปี 2552 ที่ถนนเจริญกรุง โดย นราวัลลภ์ ปฐมวัฒน และย้ายมาที่ถนนสีลมปี 2553 มีหนังสือศิลปะร่วมสมัยกว่า 1,000 เล่ม ทั้งภาษาไทยและภาษาต่างประเทศ ประกอบด้วยสูจิบัตรนิทรรศการ หนังสือประวัติศาสตร์ศิลปะ ทฤษฎีศิลป์ นิตยสารและสื่ออิเล็คทรอนิกส์ต่าง ๆ นอกจากให้บริการห้องสมุดแล้ว ยังมีจัดกิจกรรมเสวนาอยู่เป็นประจำ

ห้องสมุดเป็นองค์กรไม่แสวงกำไรดำเนินงานภายใต้มูลนิธิส่งเสริมและอนุรักษ์ศิลปะไทย

## อ้างอิง

## แหล่งข้อมูลอื่น

* The Reading Room เว็บไซต์ห้องสมุด
* เพจ The Reading Room บนเฟซบุ๊ก
* กลุ่ม The Reading Room บนเฟซบุ๊ก
* ช่องบนยูทูบ บันทึกงานเสวนาและกิจกรรมต่างๆ

หมวดหมู่:ห้องสมุดในประเทศไทย
ซูฟอลส์

**ซูฟอลส์** () เป็นเมืองใหญ่ที่สุดในรัฐเซาท์ดาโคตา สหรัฐอเมริกา เป็นเคาน์ตีซีตของมินนีฮาฮาเคาน์ตี ตั้งอยู่ริมฝั่งแม่น้ำบิกซู เป็นเมืองที่มีการเจริญเติบโตเร็วเป็นอันดับ 47 ของสหรัฐอเมริกา มีการเจริญเติบโต 22% ตั้งแต่ปี ค.ศ. 2000 จากข้อมูลประชากรในปี ค.ศ. 2010 ซูฟอลส์มีประชากร 153,888 คน 

## อ้างอิง

หมวดหมู่:เมืองในรัฐเซาท์ดาโคตา
กาฝาก

กาฝาก () เป็นพืชใบเลี้ยงคู่ในวงศ์ Loranthaceae อันดับ Santalales สกุล Loranthaceae ชื่อไทยว่า "กาฝากของส้มโอ" ชื่อท้องถิ่น เดี้ยงแปงซ่าง (เมี่ยน) มักอาศัยเกาะขึ้นกับพืชอื่น และแย่งอาหารจากพืชที่เกาะอยู่และ บางชนิดก็แย่งอาหารจากพวกกาฝากด้วยกันพืช กาฝากต้องพึ่งพาต้นไม้อื่นในการดำรงชีวิต เพราะมันไม่สามารถเกาะอยู่บนต้นไม้อื่นเฉยๆแบบกล้วยไม้ ว่านไก่แดง หรือนมตำเรีย ซึ่งเป็นพืชอิงอาศัย (epiphyte) แต่มันจะต้องแทงรากเข้าไปในท่อลำเลียงน้ำและแร่ธาตุของต้นไม้อื่นนั้น เพื่อแย่งเอามาเป็นอาหารของมัน เพราะกาฝากเป็นพืชเบียน (parasite) บนคาคบไม้ จึงแตกต่างจากกล้วยไม้และพืชอิงอาศัยอื่น ๆ

## ลักษณะต้น
กาฝากเป็นพืชที่มีเนื้อไม้แข็ง มีใบเขียวชอุ่ม และผลัดใบตามฤดูกาล จากลักษณะของลำต้น กาฝากเป็นไม้พุ่มที่มีกิ่งก้านสาขามากมาย มีใบเป็นใบเดี่ยวที่ติดเรียงแบบตรงกันข้าม (opposite)ขอบใบเรียบ เนื้อใบเหนียวหนา บางชนิดมีใบกว้าง แต่บางชนิดมีใบแคบ พวกกาฝากจะมีรากชนิดหนึ่ง เรียกว่า รากเบียน (haustoria) ที่แทงทะลุเปลือกไม้เข้าไปถึงขั้นเยื่อสร้างความเจริญเติบโต (Cambium) ของพืชที่เกาะอาศัยอยู่ พืชกาฝากแบ่งออกเป็น

กาฝากเป็นพืชในวงศ์ลอแรนทาซิอี (Loranthaceae) ซึ่งมีหลายสกุล และมากมายหลายชนิด พบขึ้นทั่วไปตามต้นไม้ต่างๆ และมักเรียกชื่อตามต้นไม้ที่เกาะเบียนอยู่ เช่น กาฝาก มะม่วง กาฝากก่อตาหมู เป็นต้น

## ลักษณะดอก
ดอกกาฝากมีทั้งที่เป็นดอกเดี่ยวและดอกช่อที่ติดกันเป็นกลุ่ม(dichasium) ขึ้นอยู่กับชนิดของกาฝาก เมื่อนำดอกกาฝากมาพิจารณาดู จะเห็นว่า ดอกกาฝากมีกลีบเรียงเป็น 2 วงชั้น กลีบใน (petal) มี 2-3 กลีบ กลีบนอก (sepal) มี 2-3 กลีบเช่นกัน
## ลักษณะผล
ผลของกาฝากมักมีสีขาว มีเปลือกเหนียว หรือแข็ง ภายในมีเมล็ดเพียงเมล็ดเดียว ซึ่งมีเมือกเหนียวๆห่อหุ้มไว้ เมือกเหนียวๆ นี้เองที่ทำให้เมล็ดกาฝากเกาะติดอยู่บนกิ่งไม้ได้นานๆและเหนียวแน่น จนกว่าจะงอกเป็นต้นกาฝากเล็กๆ มีรากเจาะดูด (haustoria) แทงเข้าไปในท่อลำเลียงน้ำและแร่ธาตุของต้นไม้ได้
## การแพร่พันธุ์
เมล็ดกาฝากไม่สามารถแพร่พันธุ์ได้เอง ถ้าหากผลสุกจนแก่จัด จะร่วงหล่นลงสู่พื้นดิน ถึงจะร่วงหล่นลงบนกิ่งไม้บ้าง แต่ผลนั้นยังมีเนื้อผลไม้หุ้มเมล็ดอยู่ จึงไม่มีวันที่เมล็ดกาฝากจะไปติดอยู่ตามกิ่งไม้ต่างๆได้เลย นอกจากจะอาศัยนกเท่านั้น เพราะนกจะกินผลกาฝากเข้าไปเป็นอาหาร แล้วถ่ายเมล็ดกาฝากออกมาพร้อมกับมูลของมัน นกที่ช่วยแพร่พันธุ์ให้กับต้นกาฝาก คือ นกกาฝาก (Flowerpeckers) เนื่องจากเมล็ดกาฝากมียางเหนียวๆหุ้มอยู่ จึงติดอยู่ที่ปากของนก ทำให้นกเกิดความรำคาญ ต้องเอาปากไปเช็ดกับกิ่งไม้ที่มันเกาะ จนเมล็ดกาฝากติดอยู่กับกิ่งไม้ แล้วงอกงามเป็นต้นกาฝากเกาะกินต้นไม้นั้นในเวลาต่อมา ในขณะที่นกเหล่านี้สอดจะงอยปากเข้าไปดูดกินน้ำหวานในกรวยดอกกาฝาก ละอองเกสรตัวผู้จะติดตามปากและขนบริเวณหน้าผากของนก เมื่อนกเหล่านี้สอดจะงอยปากเข้าไปดูดกินน้ำหวานในดอกกาฝากดอกอื่น ละอองเกสรตัวผู้จึงร่วงหล่นและผสมกับเกสรตัวเมียในดอกกาฝากดอกนั้น ทำให้กาฝากต้นนั้นติดผลได้ ในทางชีววิทยาถือว่าเป็นการพึ่งพาอาศัยซึ่งกันและกันระหว่างนกกับต้นกาฝากแบบชั่วคราว

## อ้างอิง

หมวดหมู่:วงศ์กาฝาก
หมวดหมู่:กาฝาก
แฟรนซิสทาวน์

**แฟรนซิสทาวน์** () เป็นเมืองใหญ่เป็นอันดับ 2 ของประเทศบอตสวานา มักเรียกว่าเป็น เมืองหลวงทางเหนือ ตั้งอยู่ทางตะวันออกของประเทศ ราว 400 กม. ทางทิศเหนือ-ตะวันออกเฉียงเหนือของเมืองหลวงประเทศ กรุงกาโบโรเน เคยเป็นศูนย์กลางในยุคตื่นทองของแถบแอฟริกาใต้ ยังคงหลงเหลือเหมืองร้างอยู่ ปัจจุบันเป็นศูนย์กลางการค้าในเขตเกษตรกรรม

## อ้างอิง

หมวดหมู่:เมืองในประเทศบอตสวานา
บริดจ์ทาวน์

**บริดจ์ทาวน์** () เป็นเมืองหลวงและเมืองที่ใหญ่ที่สุดของประเทศบาร์เบโดส  มีสนามบินนานาชาติแกรนต์ลีย์อดัม ตั้งอยู่ทางตะวันออกเฉียงใต้ของเมือง รับผู้โดยสารจากทั้งสหราชอาณาจักร สหรัฐอเมริกา แคนาดา และแคริบเบียน 

ในอดีตเป็นเมืองหลวงหนึ่งในสามเมืองของสหพันธรัฐอินเดียตะวันตก  สถานที่ตั้งของเมืองก่อตั้งขึ้นโดยผู้ตั้งรกรากชาวอังกฤษในปี ค.ศ. 1628 โดยการนำของเซอร์ วิลเลียม คอร์ตเทน ที่เซนต์เจมส์ทาวน์ ปัจจุบันเป็นเมืองจุดหมายปลายทางที่สำคัญในแคริบเบียน  มีความสำคัญด้านเศรษฐกิจ สนเทศศาสตร์ การชุมนุม และท่าเรือสำราญ ในวันที่ 25 มิถุนายน ค.ศ. 2011 ย่านเมืองเก่าและแกร์ริสัน ได้รับเลือกเป็นมรดกโลกโดยยูเนสโก

## อ้างอิง

## แหล่งข้อมูลอื่น

* World Heritage Sites in Barbados, UNESCO
* Deep Water Harbour Port
* Bridgetown Cruise Terminals
* Map overview of Bridgetown
* Aerial view over Bridgetown's centre
* Detailed map of Bridgetown 
* Map showing area designated as Historic Bridgetown and the Garrison, UNESCO
* The Tramways of Bridgetown, Barbados 
* The Importance of Bridgetown in the New world – The UNESCO World Heritage Centre website
* 

หมวดหมู่:เมืองหลวงในเขตแคริบเบียน
หมวดหมู่:เมืองในประเทศบาร์เบโดส
แม่น้ำยุงงัน

**ยุงงัน** () เป็นแม่น้ำในประเทศสวีเดนมีความยาว 322 กิโลเมตร มีต้นกำเนิดอยู่ใกล้กับเมืองทร็อนไฮม์และชายแดนประเทศนอร์เวย์ ไหลไปทางตะวันออกเฉียงใต้ลงสู่อ่าวบอทเนีย ใกล้เมืองซุนดส์วัล

## อ้างอิง

ยุงงัน
ไวต์ทาวน์

**ไวต์ทาวน์** () เป็นวงดนตรีของ **โจติ พราคาช มิชรา** ไวต์ทาวน์ประสบความสำเร็จกับซิงเกิลในปี 1997 "ยัวร์วูแมน" (Your Woman) ติดอันดับ 1 ในชาร์ตซิงเกิลแห่งสหราชอาณาจักรในเดือนมกราคมในปีนั้น และติดอันดับที่ 23 ในบิลบอร์ดฮอต 100 ของสหรัฐอเมริกา

## ผลงาน
### อัลบั้ม

### อีพี

### ซิงเกิล

## อ้างอิง

## แหล่งข้อมูลอื่น
*Official website
*Jyoti Mishra's website

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2532
หมวดหมู่:ชาวอังกฤษเชื้อสายอินเดีย
เกนโจ กูลาน

[thumb| เกนโจ กูลาน เป็น[จิตรกรอีกทั้งยังเป็นนักเขียน นักแสดง นักประพันธ์บทเพลง]]

**เกนโจ กูลาน** () เกิดเมื่อปี พ.ศ. 2512 เขาเป็นศิลปินผู้มีกรอบและแนวความคิดเป็นของตนเอง ปัจจุบันเขาพักอาศัยอยู่ในนครอิสตันบูล ประเทศตุรกี นอกจากเขาจะสร้างผลงานศิลปะด้วยการเพ้นท์ภาพและการแกะสลักภาพแล้ว เขายังได้ติดตั้งสื่อที่มีความแปลกใหม่ในการแสดงผลงานศิลปะของเขาอีกด้วย กูลาน จบการศึกษาจากคณะรัฐศาสตร์ มหาวิทยาลัย Bosphorus หลังจากนั้นได้ศึกษาต่อปริญญาโทในคณะศิลปศาสตร์ สาขาสื่อสารมวลชนมหาวิทยาลัย New School นครนิวยอร์ก กูลาน มีผลงานการจัดแสดงนิทรรศการงานศิลปะตามที่ต่าง ๆ มากมาย เช่น กรุงเบอร์ลิน โซล กรุงเอเธนส์ และได้รับรางวัลอีกหลายรางวัล อาทิ BP, Lions, EMAF นอกจากนี้ กูลาน ได้ยังถูกเสนอชื่อเพื่อรับรางวัล European ศิลปะ prize ในปี 2011 อีกด้วย ปัจจุบัน กูลาน เป็นอาจารย์สอนอยู่ที่ Mimar Sinan Academy ในนครอิสตันบูล

thumb|left|Art (Blue), เกนโจ กูลาน, 2013.

## หนังสืออ่านเพิ่ม
* Graf, Marcus. *Concepual Colors of Genco Gulan*, Revolver Publishing, 2012. ISBN 978-3868952049
* Gulan, Genco. *De-constructing the Digital Revolution*, LAP, 2009. ISBN 978-3838320472
* Graf, Marcus. *[http://www.pandora.com.tr/urun/kavramsal-renkler-dvdli/198364 Genco Gulan: Kavramsal Renkler]*, Galata Perform Publishing, 2008. ISBN 9789944016001

## แหล่งข้อมูลอื่น
* gencogulan.com.
* iS.CaM
* Web Biennial

หมวดหมู่:ศิลปินจัดวาง
หมวดหมู่:สัตว์ในงานศิลปะ
หมวดหมู่:บุคคลจากรัฐนิวยอร์ก
หมวดหมู่:บุคคลจากอิสตันบูล
มังศรีชวา (แก้ความกำกวม)

**มังศรีชวา** ( *มิงจีสว่า*)  หรือ **มังกยอชวา** เป็นอิสริยยศของเจ้านายพม่าหลายพระองค์ หรืออาจหมายถึง  
* พระเจ้าฝรั่งมังศรีชวา พระเจ้าอังวะ (ครองราชย์ ค.ศ. 1367–1400)
* มังศรีชวาแห่งแปร พระเจ้าแปร (ค.ศ. 1446–82)
* มังกยอชวา (ค.ศ. 1581–1592) พระมหาอุปราชาหงสาวดี พระราชโอรสของพระเจ้านันทบุเรง

หมวดหมู่:ฐานันดรศักดิ์พม่า
หมวดหมู่:หน้าแก้ความกำกวมชื่อและคำนำหน้าชื่อ
ตัวร้ายที่มีพลังพิเศษ

**ตัวร้ายที่มีพลังพิเศษ** () เป็นตัวละครตัวร้ายรูปแบบหนึ่ง มักพบได้ในหนังสือการ์ตูน ภาพยนตร์แอกชัน หรือนิยายวิทยาศาสตร์บางประเภท คำภาษาอังกฤษใช้ supervillain บางครั้งใช้เพื่อให้เป็นไปในทางเดียวกันกับคำว่า superhero (ยอดมนุษย์) โดยให้มีตัวร้ายที่มีพลังพิเศษ เพื่อให้เป็นคู่ต่อสู้ที่สมน้ำสมเนื้อกับตัวเอกที่มีพลังพิเศษหรือยอดมนุษย์ โดยพลังพิเศษนี้อาจเป็นพลังทางกาย เวทมนตร์ ต่างดาว วิทยาศาสตร์ นอกจากนี้มักจะมีความเฉลียวฉลาด ทำให้สามารถวางแผนการซับซ้อน หรือสร้างเครื่องมือที่มีความสามารถพิเศษ เพื่อต่อสู้กับตัวเอกและบรรลุเป้าหมายของตัวเองให้ได้ ตัวร้ายที่มีพลังพิเศษจำนวนหนึ่งมีลักษณะที่เป็นไปตามลักษณะเฉพาะของตัวละครจริงที่เป็นทรราชย์ เจ้าพ่อ ผู้ก่อการร้าย บ่อยครั้งมักมีเป้าหมายครองโลก

## ตัวอย่าง
ตัวร้ายที่มีพลังพิเศษในหนังสือการ์ตูนอเมริกาที่เป็นที่รู้จัก เช่น เล็กซ์ ลูเธอร์, ซิเนสโตร, กรีนกอบลิน, ดอกเตอร์ดูม, สแกร์โครว, ริดเดลอร์, ทูเฟซ, เดอะเพนกวิน, ดอกเตอร์ออกโทปุส, เวนอม และ คาร์เนจ ตัวละครเหล่านี้ปรากฏในภาพยนตร์ที่ดัดแปลงจากหนังสือการ์ตูนหลายเรื่อง นอกจากนี้ยังมีตัวร้ายหญิงที่มีพลังพิเศษ (supervillainesses) เช่น แคทวูแมน, ชีตาห์ และเซอร์ซี เป็นต้น

ตัวร้ายที่มีพลังพิเศษในสื่ออื่นที่ไม่ใช่หนังสือการ์ตูนเช่น ธานอส จาก*[[จักรวาลภาพยนตร์มาร์เวล]]* มาเลฟิเซนต์ จาก*[[เจ้าหญิงนิทรา (ภาพยนตร์ ค.ศ. 1959)|เจ้าหญิงนิทรา]]* Ernst Stavro Blofeld จากเรื่องชุด*[[เจมส์ บอนด์]]*, ดาร์ธ เวเดอร์ จาก*[[สตาร์ วอร์ส]]*, เดอะ มาสเตอร์ จากเรื่องชุด *ดอกเตอร์ฮู*, ลอร์ดโวลเดอมอร์ จากเรื่องชุด*[[แฮร์รี่ พอตเตอร์]]*, ศาสตราจารย์มอริอาร์ตีจาก*[[เชอร์ล็อก โฮมส์]]* และฟรีเซอร์จาก*[[ดราก้อนบอล]]* เป็นต้น

## ดูเพิ่ม
* แอนตี้ฮีโร
* ซูเปอร์ฮีโร


หมวดหมู่:แก่นเรื่องในบันเทิงคดีแนวซูเปอร์ฮีโร
อาลิน โมลโดเวียนู

**อาลิน โมลโดเวียนู** () เกิดวันที่ 3 พฤษภาคม ค.ศ. 1983 ที่ฟอกชัน เป็นนักยิงปืนยาวอัดลม 10 เมตรชาวโรมาเนีย แชมป์โอลิมปิกในโอลิมปิกฤดูร้อน 2012 นอกจากนี้ เขายังเข้าแข่งขันในโอลิมปิกฤดูร้อน 2008 ที่ซึ่งเขาอยู่ในอันดับสี่

โมลโดเวียนูได้รับรางวัลเหรียญทองในรายการปืนยาวอัดลม 10 เมตร ในโอลิมปิกฤดูร้อน 2012 ด้วยคะแนนรวมที่ 702.1 คะแนน ในรอบคัดเลือก เขาทำคะแนนได้ 599 แต้ม ซึ่งเป็นระดับเดียวกันกับสถิติโอลิมปิกที่ จู ฉี่หนาน จากประเทศจีนทำไว้ในกรุงเอเธนส์ ใน ค.ศ. 2004

## อ้างอิง

## แหล่งข้อมูลอื่น
* Profile at Sports-Reference 
* ISSF Portrait  

หมวดหมู่:นักกีฬายิงปืนชาวโรมาเนีย
หมวดหมู่:นักยิงปืนยาวสหพันธ์กีฬายิงปืนนานาชาติ
หมวดหมู่:นักกีฬาโอลิมปิกทีมชาติโรมาเนีย
หมวดหมู่:นักกีฬาเหรียญทองโอลิมปิก
หมวดหมู่:นักยิงปืนในโอลิมปิกฤดูร้อน 2008
หมวดหมู่:นักยิงปืนในโอลิมปิกฤดูร้อน 2012
หมวดหมู่:บุคคลจากฟอกชัน
ฤดูพายุไต้ฝุ่นแปซิฟิก พ.ศ. 2500

**ฤดูพายุไต้ฝุ่นแปซิฟิก พ.ศ. 2500** (ค.ศ. 1957) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก

## พายุ

## ชื่อพายุ พ.ศ. 2500

## อ้างอิง

2500
หมวดหมู่:พ.ศ. 2500
หมู่เกาะลีเวิร์ด (แก้ความกำกวม)

หมู่เกาะลีเวิร์ด (Leeward Islands) อาจหมายถึง
* หมู่เกาะลีเวิร์ด ในหมู่เกาะเลสเซอร์แอนทิลลิส
* หมู่เกาะลีเวิร์ด (หมู่เกาะโซไซเอตี) ในเฟรนซ์โพลินีเซีย
* หมู่เกาะนอร์ทเวสเทิร์นฮาวายเอียน (Northwestern Hawaiian Islands) 

หมวดหมู่:หน้าแก้ความกำกวมชื่อสถานที่
บัวคลี่

**บัวคลี่** เป็นหนึ่งในตัวละครของวรรณคดีไทย เรื่องขุนช้างขุนแผน 

นางเป็นธิดาของหมื่นหาญ จอมโจรผู้มีฝีมือ กับนางสีจันทน์ ด้วยนางมีรูปโฉมงดงามราวกับสาวชาววัง ที่แม้แต่เจ้าเมืองกรมการแห่งกาญจนบุรีรู้กิตติศัพท์ความงามของนางก็ส่งคนมาสู่ขอ แต่บิดาของนางไม่ยอมยกให้ 

เมื่อขุนแผนได้เดินทางเข้าป่าเพื่อตามหาของวิเศษ 3 อย่าง ก็ได้ไปเจอกับนางบัวคลี่ก็พึงพอใจและทำนายว่า ลูกคนแรกที่เกิดกับนางจะเป็นผู้ชาย ขุนแผนจึงเข้าฝากตัวเป็นลูกสมุนกับหมื่นหาญ บิดาของนางจนเป็นที่ไว้วางใจและยกนางบัวคลี่ให้เป็นภรรยาจนนางตั้งครรภ์ ต่อมาหมื่นหาญเห็นว่าขุนแผนไม่ยอมออกไปปล้นสดมภ์ วัน ๆ เอาแต่อยู่แต่ในเรือน จนรู้ตัวอีกทีว่า ขุนแผนนั้นมีวิชาอาคมแต่แสร้งทำเป็นอ่อนแอหวังจะเข้าหาตนและคิดว่าจะโค่นล้มอำนาจของตน จึงคิดที่จะกำจัดขุนแผน

หมื่นหาญได้เรียกบุตรสาวของตนให้เข้ามาหาตน และบอกให้นางกำจัดสามีด้วยการวางยาพิษลงในอาหาร นางบัวคลี่จึงยอมทำตามเพราะรักบิดามากกว่าสามีของตน นางบัวคลี่ได้จัดแจงสำรับอาหารพร้อมกับวางยาพิษมาให้ขุนแผนกิน แต่โหงพรายได้เห็นและกระซิบบอกให้รู้ตัว ขุนแผนต้องการจะพิสูจน์ว่าเป็นความจริงหรือไม่ จึงปั้นข้าวอาหารเป็นก้อน ๆ และโยนขึ้นไปบนหลังคา ก็มีอีกามาโฉบไปกิน พอกินเข้าไปก็ชักตาย จึงเชื่อว่าเป็นความจริงแล้วก็คิดว่าคงจะเลี้ยงเป็นเมียอีกไม่ได้  จึงแกล้งทำเป็นไม่รู้แล้วบอกนางบัวคลี่ว่า ตนกินอีกก็ไม่ใด้จะอาเจียนจะขอนอนพัก สักครู่นางบัวคลี่เอาสำรับกับข้าวไปเก็บแล้วก็เข้าไปนวดเฟ้น ขุนแผนได้ขอลูกในท้องนาง นางบัวคลี่ตอบซื่อ ๆ ว่าลูกในท้องนี้เกิดจากเราสองคน ทำไมจึงจะต้องขอ ขุนแผนจึงตอบว่าตนอยากได้ลูกเป็นกรรมสิทธิ์ ขอให้อนุญาตด้วย นางบัวคลี่พูดอีกว่าจะวอนขอทำไม เพราะลูกนั้นเกิดมาก็เป็นลูกของขุนแผนด้วย ขุนแผนก็ตัดพ้อว่า ขอเท่านี้ไปก็ไม่ยอมให้ จนนางบัวคลี่ก็พลั้งปากประชดไปว่า "ถ้าอยากได้นักก็เข้ามาแหวะท้องเอาไปเลย" ขุนแผนได้ถือว่าเป็นคำที่บอกว่ายกให้เป็นสิทธิ์ เพราะแม่ยกให้แล้ว และจะทำอะไรก็ได้ตามที่ต้องการ แล้วก็แกล้งเข้าเล้าโลม นางบัวคลี่ให้ตายใจ  

เมื่อถึงเวลาดึกทุกคนหลับกันหมด ขุนแผนก็ลุกขึ้นเตรียมสิ่งของที่จะทำกุมารทองเสร็จเรียบร้อยแล้วก็เข้ามุ้งไปฆ่านางบัวคลี่ในขณะหลับ จากนั้นก็ผ่าแหวะเอาทารกตัวอ่อนออกมาใส่ย่าม แล้วเดินตัดป่าไปวัดใต้ จากนั้นก็ทำพิธีปลุกเสกกุมารทองจนสำเร็จในที่สุด

## ผู้รับบทเป็นนางบัวคลี่ในสื่ออื่น

## อ้างอิง
*http://www.thaigoodview.com/library/contest2551/thai04/04/suriyothai/baukli.htm 
*http://www.myfirstbrain.com/student_view.aspx?ID=42861 

หมวดหมู่:ตัวละครในขุนช้างขุนแผน
หมวดหมู่:ตัวละครชาวไทย
หมวดหมู่:ตัวละครในบันเทิงคดีจากภาคกลางของประเทศไทย
หมู่เกาะลีเวิร์ด

[thumb|300px|หมู่เกาะเลสเซอร์แอนทิลลิส : หมู่เกาะลีเวิร์ดอยู่ทางทิศเหนือ และ[หมู่เกาะวินด์เวิร์ดอยู่ทางทิศใต้ ส่วนหมู่เกาะลีเวิร์ดแอนทิลลีสอยู่ทางทิศตะวันตก]]

**หมู่เกาะลีเวิร์ด** () เป็นหมู่เกาะทางตะวันออกของหมู่เกาะเวสต์อินดีส ทางตอนเหนือของหมู่เกาะเลสเซอร์แอนทิลลีส ที่เรียกชื่อว่าหมู่เกาะลีเวิร์ดเนื่องจากตั้งอยู่ในที่กำบังลมที่พัดมาจากทิศตะวันออกเฉียงเหนือ แนวหมู่เกาะตั้งต้นจากเกาะดอมินีกาซึ่งอยู่ทางใต้ไปยังหมู่เกาะเวอร์จินที่อยู่ทางเหนือ

## รายชื่อเกาะ
จากตะวันตกเฉียงเหนือไปยังตะวันออกเฉียงใต้ ประกอบด้วย 
*หมู่เกาะเวอร์จินของเปอร์โตริโก : บิเอเกส, กูเลบรา
*หมู่เกาะเวอร์จินของสหรัฐอเมริกา : เซนต์ทอมัส, เซนต์จอห์น, เซนต์ครอย, เกาะวอเตอร์ (สหรัฐอเมริกา)
*หมู่เกาะบริติชเวอร์จิน : โยสต์แวนไดก์, ทอร์โทลา, เวอร์จินกอร์ดา, แอเนกาดา (สหราชอาณาจักร)
*แองกวิลลา (สหราชอาณาจักร)
*เซนต์มาร์ติน (ฝรั่งเศสและเนเธอร์แลนด์)
*แซ็ง-บาร์เตเลมี (ฝรั่งเศส)
*ซาบา (เนเธอร์แลนด์)
*ซินต์เอิสตาซียึส (เนเธอร์แลนด์)
*เซนต์คิตส์
*เนวิส
*บาร์บูดา
*แอนติกา
*ริดอนดา (ไม่มีคนอยู่อาศัย)
*มอนต์เซอร์รัต (สหราชอาณาจักร)
*กัวเดอลุป (ฝรั่งเศส)
*ลาเดซีราด (ฝรั่งเศส)
*อีลเดแซ็งต์ (ฝรั่งเศส)
*มารี-การ็องต์ (ฝรั่งเศส)
*ดอมินีกา (บางครั้งไม่ถูกนับรวม)

## ดูเพิ่ม
*หมู่เกาะวินด์เวิร์ด
*แอนทิลลีส
*ลีเวิร์ดแอนทิลลีส
*หมู่เกาะบริติชลีเวิร์ด
*ทีมคริกเกตหมู่เกาะลีเวิร์ด

## แหล่งข้อมูลอื่น

* ''The Leeward Islands Gazette,'' with full page images and full searchable text is freely and openly available in the Digital Library of the Caribbean
* ''Antigua, Montserrat and Virgin Islands Gazette,'' with full page images and full searchable text is freely and openly available in the Digital Library of the Caribbean

หมวดหมู่:เลสเซอร์แอนทิลลีส
ชนานา นุตาคม

**ชนานา นุตาคม** หรือเดิมชื่อ **ชนาภา นุตาคม**  เกิดเมื่อวันที่ 23 พฤศจิกายน พ.ศ. 2506 เป็นนักแสดงชาวไทย เคยมีผลงานด้านอื่น เช่น ถ่ายโฆษณา เดินแบบ นักร้อง เธอเข้าสู่วงการตั้งแต่ยังไม่จบระดับ ปวช. การบัญชี แต่ต่อมาภายหลังก็จบปริญญาตรี มหาวิทยาลัยสุโขทัยธรรมาธิราชและยังเป็นครูฝึกสอนนักแสดง ด้านการแสดงรับบทตัวร้ายหลายเรื่อง เช่น *[[ผู้หญิงคนนั้นชื่อบุญรอด]]* และ *[[แกะรอยรัก]]* ในวัย 50 ยังคงมีผลงานแสดงละคร เช่น *[[บัลลังก์ดอกไม้]]*, *[[ดั่งพรหมลิขิตรัก]]* ทางช่อง 3

ชนานามีผลงานอัลบั้มเพลง *ขอบคุณที่ใช้บริการ*  ปี พ.ศ. 2536 กับค่ายเอสพี ศุภมิตร เพลงดังของชุดนี้คือเพลง "เลี้ยงไม่เชื่อง, "กันเฉา", "วัตถุโบราณ"

## ผลงาน
### ภาพยนตร์

### ละครโทรทัศน์

### พิธีกร
* คู่ทรหด (ช่อง 5)
* ยุทธภูมิกระทะเหล็ก (ช่อง 5) คู่กับ กลศ อัทธเสรี
* บ้านของเรา (ช่อง 9)

### เพลง
* อัลบั้ม **ขอบคุณที่ใช้บริการ** สังกัด เอสพี ศุภมิตร (พ.ศ. 2536)

### โฆษณา
*น้ำยาปรับผ้านุ่ม คอมฟอร์ท
*มาม่า
*โค๊ก
*ผ้า อนามัย โซฟี
*แบรนด์ รังนกแท้
*พัดลม Sharp คู่กับ อติมา ธนเสนีวัฒน์
*Central
*ขนมปังกรอบ โฮมมี่
*เครื่องปรับอากาศ Panasonic
*หลอดไฟ โตชิบ้า
*ผงซักฟอก บรีส
*12Plus
*ลักซ์
*Pond's คู่กับ พลอย ยมาภัย
*เนสเล่ห์
*โยเกิร์ต เมจิก
*ปลากระป๋อง โรซ่า คู่กับ เวนย์ ฟอลโคเนอร์
*ดีแทค
*ซิสเท็มมา

## อ้างอิง

## แหล่งข้อมูลอื่น
* 

หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิง
หมวดหมู่:นางแบบไทย
หมวดหมู่:บุคคลจากสาขาวิชานิเทศศาสตร์ มหาวิทยาลัยสุโขทัยธรรมาธิราช
หมวดหมู่:ศิลปินสังกัดเอสพี ศุภมิตร‎
รุ่งโรจน์ ไทยนิยม

**รุ่งโรจน์ ไทยนิยม**  เกิดวันที่ 16 ธันวาคม พ.ศ. 2529 เป็นนักกีฬาเทเบิลเทนนิสพาราลิมปิกชาวไทย ผู้ได้รับรางวัลเหรียญทองแรกของทีมชาติไทยในพาราลิมปิกฤดูร้อน 2012 ซึ่งนับเป็นเหรียญทองแรกของไทยในการแข่งขันเทเบิลเทนนิสในพาราลิมปิก จากการแข่งขันเทเบิลเทนนิสประเภทชายเดี่ยว คลาส 6 และในภายหลังจากเข้าสู่รอบชิงชนะเลิศ เขาได้โกนผมทันทีหลังจากที่ได้บนไว้

## ประวัติ
รุ่งโรจน์ ไทยนิยม เป็นคนพิการแต่กำเนิด บิดามารดาของเขาคือ พ.ต.ท.ชยานนท์ ไทยนิยม ซึ่งเป็นเลขาฯ ชมรมเทเบิลเทนนิสสำนักงานตำรวจแห่งชาติ กับปราณีต ไทยนิยม และเขามีพี่ชายชื่อศิรภพ ไทยนิยม ในวัยเด็ก รุ่งโรจน์มักถูกเพื่อนกลั่นแกล้งอยู่บ่อยครั้ง ต่อมา ผู้เป็นบิดาได้พาให้เขาได้พบกับสุริยะ พ่วงสมบัติ มาเป็นผู้ดูแล ซึ่งในภายหลัง รุ่งโรจน์ได้เข้าแข่งขันในพาราลิมปิกฤดูร้อน 2008 แต่ไม่ได้รับเหรียญรางวัลในครั้งนั้น

ในการแข่งขันเทเบิลเทนนิสในพาราลิมปิกฤดูร้อน 2012 รุ่งโรจน์ซึ่งได้รับการจัดให้อยู่ในอันดับ 3 ของโลก เขาเป็นฝ่ายชนะอเล็กซานเดอร์ เอซาอูรอฟ จากรัสเซีย 3-0 เกม ในรอบ 8 คนสุดท้าย จากนั้น รุ่งโรจน์เป็นฝ่ายชนะปีเตอร์ โรเซนไมเยอร์ จากเดนมาร์ก 3-2 เกม และในรอบชิงชนะเลิศ รุ่งโรจน์เป็นฝ่ายชนะวาเรลา อัลวาโร จากสเปน ซึ่งเป็นมือหนึ่งของโลกด้วย 3-0 เกม ที่คะแนน 11-8, 11-8 และ 12-10 ที่ซึ่งเขาเป็นผู้ได้รับรางวัลเหรียญทองแรกของทีมชาติไทยในการแข่งพาราลิมปิกฤดูร้อน 2012

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* รุ่งโรจน์ ไทยนิยม ทำสำเร็จคว้าเหรียญทองแรกให้ทัพนักกีฬาคนพิการทีมชาติไทย 
* พาราลิมปิค 2012....รุ่งโรจน์ ไทยนิยม วีรบุรุษในความเงียบ
* 

หมวดหมู่:นักเทเบิลเทนนิสชาวไทย
หมวดหมู่:นักกีฬาพาราลิมปิกทีมชาติไทย
หมวดหมู่:นักกีฬาไทยที่ได้เหรียญทองพาราลิมปิก
หมวดหมู่:นักกีฬาจากกรุงเทพมหานคร
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หมวดหมู่:ผู้เข้าแข่งขันพาราลิมปิกฤดูร้อน 2008
หมวดหมู่:ผู้เข้าแข่งขันพาราลิมปิกฤดูร้อน 2012
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้เข้าแข่งขันพาราลิมปิกฤดูร้อน 2016
สายสุนีย์ จ๊ะนะ

**สายสุนีย์ จ๊ะนะ**  (15 มิถุนายน พ.ศ. 2517 – ) เป็นนักกีฬาวีลแชร์ฟันดาบชาวไทย ซึ่งเป็นนักกีฬาเหรียญทองพาราลิมปิกหญิงคนแรกของไทย เมื่อชนะการแข่งเอเป คลาสบี ในกีฬาพาราลิมปิกที่เอเธนส์ 2004 ทั้งนี้ เธอได้รับรางวัลเหรียญทองห้าเหรียญ, เหรียญเงินหนึ่งเหรียญ และเหรียญทองแดงสี่เหรียญ จากการเข้าร่วมการแข่งพาราลิมปิกหกครั้ง

## เกียรติประวัติ
* 1 เหรียญทอง การแข่งขันเวิลด์คัพ เมืองไครส์เชิร์ต ประเทศนิวซีแลนด์ พ.ศ. 2546
* 1 เหรียญทอง 1 เหรียญเงิน รายการ "วีลแชร์ เฟนซิ่ง เวิลด์ คัพ" สาธารณรัฐอิตาลี พ.ศ. 2554
* 2 เหรียญทอง 1 เหรียญทองแดง รายการ "ไอวาส วีลแชร์ เวิลด์ คัพ" สาธารณรัฐโปแลนด์ พ.ศ. 2554
* 1 เหรียญทอง 1 เหรียญทองแดง รายการ "2010 เวิลด์ วีลแชร์ เฟนซิ่ง แชมเปี้ยนชิพ" สาธารณรัฐฝรั่งเศส
* 2 เหรียญทอง รายการ "วีลแชร์ เฟนซิ่ง เวิลด์ คัพ" ประเทศอังกฤษ สหราชอาณาจักร พ.ศ. 2567

## กีฬาพาราลิมปิกฤดูร้อน
* 1 เหรียญทอง 1 เหรียญทองแดง "พาราลิมปิกฤดูร้อน 2004" ครั้งที่ 12 ณ กรุงเอเธนส์ **สาธารณรัฐเฮลเลนิก** พ.ศ. 2547
* 1 เหรียญทองแดง "พาราลิมปิกฤดูร้อน 2008" ครั้งที่ 13 ณ กรุงปักกิ่ง สาธารณรัฐประชาชนจีน พ.ศ. 2551
* 1 เหรียญทอง "พาราลิมปิกฤดูร้อน 2012" ครั้งที่ 14 ณ กรุงลอนดอน ประเทศอังกฤษ สหราชอาณาจักร พ.ศ. 2555
* 1 เหรียญเงิน "พาราลิมปิกฤดูร้อน 2016" ครั้งที่ 15 ณ นคร**รีโอเดจาเนโร รัฐรีโอเดจาเนโร สหพันธ์สาธารณรัฐบราซิล**
* 1 เหรียญทองแดง "พาราลิมปิกฤดูร้อน 2020" ครั้งที่ 16 ณ มหานครโตเกียว ประเทศญี่ปุ่น
* 3 เหรียญทอง 1 เหรียญทองแดง "พาราลิมปิกฤดูร้อน 2024" ครั้งที่ 17 ณ กรุงปารีส สาธารณรัฐฝรั่งเศส

## ผลงานเพลง
* พ.ศ.2547 เพลง **เธอต้องทำได้** ในอัลบั้ม **THE MESSAGE** ร่วมกับศิลปินคนอื่น ๆ (อาร์เอส)

## รางวัลส่วนบุคคล
* รางวัลนักกีฬาคนพิการยอดเยี่ยม ประจำปี 2551 งานวันนักกีฬายอดเยี่ยม ของสมาคมผู้สื่อข่าวกีฬาแห่งประเทศไทย
* รางวัลนักกีฬาคนพิการดีเด่นหญิง เนื่องในวันกีฬาแห่งชาติ พ.ศ. 2553

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* 
* Saysunee Jana at the IPC Tokyo 2020 website 

หมวดหมู่:นักฟันดาบวีลแชร์พาราลิมปิก
หมวดหมู่:นักกีฬาพาราลิมปิกทีมชาติไทย
หมวดหมู่:นักกีฬาไทยที่ได้เหรียญทองพาราลิมปิก
หมวดหมู่:นักกีฬาไทยที่ได้เหรียญทองแดงพาราลิมปิก
หมวดหมู่:ผู้เข้าแข่งขันพาราลิมปิกฤดูร้อน 2004
หมวดหมู่:ผู้เข้าแข่งขันพาราลิมปิกฤดูร้อน 2008
หมวดหมู่:ผู้เข้าแข่งขันพาราลิมปิกฤดูร้อน 2012
หมวดหมู่:ผู้ฝึกศิลปะการต่อสู้จากจังหวัดเชียงใหม่
หมวดหมู่:ผู้เข้าแข่งขันพาราลิมปิกฤดูร้อน 2016
หมวดหมู่:นักฟันดาบสากลหญิงชาวไทย
นาซีอูดุก

**นาซีอูดุก** () เป็นข้าวนึ่งแบบอินโดนีเซีย หุงกับกะทิ ที่มีจุดเริ่มต้นจากจาการ์ตา ซึ่งเป็นที่นิยมทั่วทั้งประเทศ นาซีอูดุกเป็นอาหารที่นิยมสำหรับผู้เดินทางไปกลับที่เร่งรีบในกรุงจาการ์ตา พบได้ตลอดทั้งวันตั้งแต่เช้าจนถึงกลางคืน  

นาซีอูดุกในภาษาอินโดนีเซียแปลว่า "ข้าวผสม" เพราะการเตรียมอาหารต้องการส่วนผสมมากกว่าการหุงข้าวธรรมดา และมีเครื่องเคียงที่ต่างกันไป  

## การเตรียม
นาซีอูดุกเป็นข้าวที่หุงกับกะทิแทนที่จะใช้น้ำ ใส่กานพลู อบเชย และตะไคร้ กินกับเครื่องเคียงได้หลากหลาย เช่น ไข่เจียว ไข่ต้ม เอิมปัล (เนื้อทอด) สตูเนื้อในซีอิ๊วหวาน ไก่ทอด เตอรีกาจัง (ปลาร้ากับถั่วลิสง) เต็มเปทอด หอมใหญ่ทอด หอมใหญ่ผัด ข้าวโพดทอด ซัมบัลบางชนิดนิยมรับประทานคู่กับนาซีอูดุกเช่น ซัมบัลกาจัง ซึ่งเป็นซัมบัลถั่วลิสง 

## ความหลากหลาย
ในแต่ละชุมชนรอบ ๆ จาการ์ตาจะมีรูปแบบอาหารที่หลากหลาย เช่น นาซีอูดุกซลีปี จากจาการ์ตาตะวันตก มีอาหารที่คล้ายกันในมาเลเซีย บรูไน สิงคโปร์ และภาคใต้ของไทยเรียกนาซีเลอมัก อาหารที่ต่างไปเล็กน้อยเรียกนาซีอูลัม

## อ้างอิง

## แหล่งข้อมูลอื่น

* Jakarta Mixed Rice (Nasi Uduk) recipe

หมวดหมู่:อาหารอินโดนีเซีย
หมวดหมู่:อาหารจากข้าว
หมวดหมู่:อาหารจากกะทิ
ฤดูพายุไต้ฝุ่นแปซิฟิก พ.ศ. 2501

**ฤดูพายุไต้ฝุ่นแปซิฟิก พ.ศ. 2501** (ค.ศ. 1958) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก

ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2501

## พายุ

## อ้างอิง

2501
หมวดหมู่:พ.ศ. 2501
ฤดูพายุไต้ฝุ่นแปซิฟิก พ.ศ. 2502

**ฤดูพายุไต้ฝุ่นแปซิฟิก พ.ศ. 2502** (ค.ศ. 1959) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก

ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2502

## พายุ

## อ้างอิง

2502
หมวดหมู่:พ.ศ. 2502
อันดับมหาเศรษฐีไทย

ด้านล่างนี้ คือ **อันดับมหาเศรษฐีไทย**
ข้อมูลจากนิตยสารฟอร์บส์ ในปี พ.ศ. 2568

## อ้างอิง

* 

มหาเศรษฐี
หมวดหมู่:รายชื่อเกี่ยวกับประเทศไทย
ดิอินโนเซนส์ออฟมุสลิม

***ดิอินโนเซนส์ออฟมุสลิม*** เป็นภาพยนตร์อิสระ เกี่ยวกับศาสนาและการเมือง เข้าใจว่าเขียนและกำกับโดย นาคูลา เบสลีย์ นาคูลา (Nakoula Basseley Nakoula) โดยใช้ชื่อแฝงว่า "แซม บาซิล" (Sam Bacile) นอกจากนี้ ยังอ้างว่าเป็นนักพัฒนาอสังหาริมทรัพย์ชาวอิสราเอล-ยิว มีรายงานภายหลังว่า เขาเป็นชาวอียิปต์โดยกำเนิด นับถือศาสนาคริสต์นิกายคอปติก และในอดีตเคยใช้สมนามมาแล้วหลายชื่อ

เดือนกรกฎาคม พ.ศ. 2555 ผู้สร้างได้เผยแพร่บางส่วนของภาพยนตร์ ความยาว 14 นาที ผ่านทางเว็บไซต์ยูทูบ มีผู้แปลเป็นภาษาอารบิกและก่อให้เกิดการประท้วงอย่างรุนแรง หนังสือพิมพ์เดลีเทเลกราฟรายงานว่า ภาพยนตร์นำเสนอภาพของศาสดามุฮัมมัดในแบบตลกร้าย เป็นทั้งโรครักเด็ก (Pedophilia) รักร่วมเพศ และมีฉากเพศสัมพันธ์ในภาพยนตร์ 

## ปฏิกิริยา

ทางการอัฟกานิสถานได้ทำการปิดกั้นเว็บไซต์ยูทูบ เพื่อไม่ให้ชาวอัฟกันได้รับชมภาพยนตร์ตัวอย่าง 

ในอียิปต์และลิเบีย ชาวมุสลิมผู้โกรธแค้นได้ก่อการประท้วง มีการปิดล้อมและทลายกำแพงสถานทูตสหรัฐประจำกรุงไคโร ประเทศอียิปต์ และใช้เครื่องยิงจรวดโจมตีสถานกงสุลสหรัฐในเบงกาซี ประเทศลิเบีย เมื่อวันที่ 11 กันยายน ค.ศ. 2012 ทำให้เจ้าหน้าที่การทูตสหรัฐเสียชีวิตอย่างน้อย 4 คน รวมทั้งนายคริสโตเฟอร์ สตีเวนส์ เอกอัครราชทูตสหรัฐในลิเบีย ซึ่งเสียชีวิตจากการสำลักควัน หลังขบวนรถถูกโจมตีขณะกำลังหลบหนี

## อ้างอิง

หมวดหมู่:ภาพยนตร์นอกกระแส
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2555
ไอโฟน 5

**ไอโฟน 5** () คือสมาร์ตโฟนระบบจอสัมผัสที่พัฒนาโดย บริษัทแอปเปิล ซึ่งเป็นรุ่นที่หกของ ไอโฟน ต่อมาจากรุ่น* [[ไอโฟน 4เอส]]*  โดยมีงานเปิดตัวอย่างเป็นทางการเมื่อวันที่ 12 กันยายน พ.ศ. 2555 พร้อมกับ ไอพอดนาโน และไอพอดทัชรุ่นใหม่ เป็นสมาร์ตโฟนที่มีการนิยมใช้อย่างมาก

## อ้างอิง

หมวดหมู่:ไอโอเอส (แอปเปิล)
หมวดหมู่:โทรศัพท์มือถือจอสัมผัส
หมวดหมู่:ผลิตภัณฑ์ที่เปิดตัวในปี พ.ศ. 2555
หมวดหมู่:ระบบโทรศัพท์ทางวิดีโอ
หมวดหมู่:ไอโฟน
ขลู่

**ขลู่** ( (L.) Less.) เป็นพืชที่พบมากในประเทศเขตร้อน เช่น ประเทศไทย มาเลเซีย จีน และฟิลิปินส์ เป็นต้น ชอบขึ้นตามพื้นที่ชื้นแฉะ ขยายพันธุ์โดยการปักชำ เป็นพืชที่ปลูกค่อนข้างง่าย ขึ้นได้ในดินแทบจะทุกชนิด ขลู่มีชื่อพื้นบ้านว่า หนาดวัว หนาดงิ้ว หนวดวัว หรือหนวดงิ้ว (อุดรธานี), ขลู คลู (ภาคใต้), เพี้ยฟาน (ภาคตะวันออกเฉียงเหนือ), ขี้ป้าน (แม่ฮ่องสอน)

## ลักษณะทางพฤกษศาสตร์
ขลู่เป็นพืชที่มีลักษณะเป็นไม้พุ่ม ขึ้นเป็นกอ แตกกิ่งก้านสาขามาก ลำต้นสูงประมาณ 0.5–2.5 เมตร ใบมีลักษณะค่อนข้างเรียบรูปไข่กลับ กว้างประมาณ 1–5 เซนติเมตรและยาว 2.5–10 เซนติเมตร ขอบใบหยักแบบฟันเลื่อย โดยรอบมีขนขาว ๆ ปกคลุม ก้านใบสั้นมาก เนื้อใบบาง แผ่นใบเรียบเป็นมัน ใบค่อนข้างแข็งและเปราะ ใบมีกลิ่นหอมฉุน ช่อดอกงอกออกมาจากด้านบนและซอกของใบ กลีบดอกสีม่วง ส่วนของดอกสีม่วงหรือม่วงอ่อน ประกอบด้วยดอกย่อยจำนวนมาก มีทั้งดอกตัวผู้และดอกตัวเมีย ผลแห้งเมล็ดล่อน รูปทรงกระบอกเป็นสันเหลี่ยม 10 สัน ระยางค์มีน้อย สีขาว ยาวประมาณ 4 มิลลิเมตร ลำต้นกลมสีน้ำตาลแดง หรือเขียว ลำต้นและกิ่งก้านมีขนละเอียดปกคลุม เมล็ดมีลักษณะเป็นฝอยเล็ก ๆ เมื่อแก่จะปลิวไปตามลม

ขลู่เป็นพืชที่สามารถพบได้ตลอดปี สารเคมีที่พบในขลู่ ได้แก่ โซเดียม คลอไรด์ และโพแทสเซียม ขลู่เป็นพืชที่สามารถสะสมโครเมียมในชีวมวลได้ถึง 51.3 มิลลิกรัม/กิโลกรัม

## การใช้ประโยชน์
ขลู่เป็นพืชที่รับประทานได้ ใบนำไปลวกจิ้มน้ำพริก หรือใส่ในแกงคั่ว นอกจากนั้น ยังนำใบไปตากแห้ง ใช้ทำชา ดื่มแก้กระหายน้ำ ช่วยลดน้ำหนัก ยอดอ่อนรับประทานเป็นผักจิ้มน้ำพริก หรือกินกับน้ำแกง ดอกนำไปยำกับเนื้อสัตว์ต่างๆ 

ฤทธิ์ทางยาของขลู่ ทั้งต้นใช้ต้มเป็นยาช่วยขับปัสสาวะ แก้ปัสสาวะพิการ เบาหวาน, ต้มอาบ แก้ผื่นคันและโรคผิวหนัง, ใบและรากใช้แก้ไข้, พอกแก้แผลอักเสบ, ใบกับต้นอ่อนใช้รักษาอาการปวดตามข้อ ใบช่วยรักษาโรคริดสีดวงทวาร โดยการคั้นน้ำจากใบสด, แก้กระษัย เป็นยาอายุวัฒนะ, รากสด รับประทานเป็นยาฝาดสมาน, แก้บิด, ไข้หวัด

## อ้างอิง

## แหล่งข้อมูลอื่น

* 
* 

หมวดหมู่:ไม้พุ่ม
หมวดหมู่:วงศ์ทานตะวัน
หมวดหมู่:สมุนไพร
หมวดหมู่:พืชที่รับประทานได้
หมวดหมู่:พืชสะสมโลหะหนัก
นาซีอูลัม

**นาซีอูลัม** (อินโดนีเซียและ; ) เป็นข้าวนึ่งที่ผสมสมุนไพรหลายอย่าง เช่น บัวบก หรือแมงลัก ผัก และเครื่องเคียงอื่น ๆ อาหารนี้เป็นอาหารของชาวมลายูที่มีความแตกต่างไปบ้างระหว่างในมาเลเซียและอินโดนีเซีย 

ในอินโดนีเซีย นาซีอูลัมเป็นอาหารของชาวเบอตาวี และชาวมลายูในสุมาตรา รวมทั้งชาวบาหลี ในจาการ์ตามีนาซีอูลัมสองชนิดคีอแบบน้ำของทางเหนือและตอนกลางของจาการ์ตา และแบบแห้งของทางใต้ ในอินโดนีเซีย นาซีอูลัมปรุงรสเผ็ดด้วยพริก ใส่ถั่วลิสงและมะพร้าวคั่ว อาหารที่นิยมรับประทานกับนาซีอูลัม ได้แก่ เดินเดง ออมเล็ต มันฝรั่งทอด เต้าหู้ทอด เต็มเป และข้าวเกรียบ 

นาซีอูลัมในมาเลเซียประกอบด้วยข้าวใส่สมุนไพรเช่น ใบพริก ใบมะม่วงหิมพานต์ หัวหอม มะพร้าวคั่ว บางครั้งใส่ปลาทอด พบได้ทั่วไปทางตะวันตกเฉียงเหนือของคาบสมุทรมลายู ส่วนทางตะวันออกเฉียงเหนือจะนิยมรับประทานข้าวยำหรือนาซีกราบูแทน

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:อาหารจากข้าว
หมวดหมู่:อาหารเบอตาวี
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารอินโดนีเซีย
มาร์โก ฟู

**ฟู่ เจียจวิ้น** (; ) หรือ **มาร์โก ฟู** (Marco Fu) เป็นนักสนุกเกอร์อาชีพจากฮ่องกง เขาเป็นที่รู้จักกันดีที่สุดสำหรับการได้แชมป์ในแกรนด์พริกซ์ในปี 2007 โดยเอาชนะ รอนนี่ โอซุลลิแวนในรอบชิง และเป็นรองแชมป์ในยูเคแชมเปียนชิป 2008 และในมาสเตอร์ 2011 เขายังผ่านเข้ารอบรองใน เวิลด์แชมเปียนชิป 2006 ในปัจจุบันเขาอาศัยอยู่ในย่านแฮปปีวัลลีย์ในฮ่องกง

## อ้างอิง

หมวดหมู่:นักสนุกเกอร์ชาวฮ่องกง
พอล ฮันเตอร์

**พอล แอลัน ฮันเตอร์** (; 14 ตุลาคม ค.ศ. 1978 – 9 ตุลาคม ค.ศ. 2006) เป็นนักสนุกเกอร์อาชีพชาวอังกฤษ ประวัติเต็มตัวของเขาได้ออกสื่ออย่างรวดเร็ว และเขากลายเป็นที่รู้จักในฉายา "เบคแคมแห่งผ้าสักหลาดหนา" (Beckham of the Baize) เพราะหน้าตาดีและหรูหราสไตล์ของเขา

ฮันเตอร์ได้คว้าแชมป์รายการมาสเตอส์ (Masters) ถึงสามสมัย ฮันเตอร์รวบรวมเซนจูรีเบรกได้ 114 ครั้งในการแข่งขัน รวมทั้งเบรกสูงสุดคือ 146 ในรายการพรีเมียร์ลีก 2004 ฮันเตอร์คว้าแชมป์รายการเก็บคะแนนถึงสามสมัยได้แก่บริติชโอเพนและเวลส์โอเพน (สองครั้ง)

ในเดือนมีนาคม ปี 2005 ฮันเตอร์ป่วยเป็นโรคมะเร็งเน็ต และเสียชีวิตในปี 2006 ก่อนถึงวันเกิดครั้งที่ 28 ของเขา

## อ้างอิง

หมวดหมู่:นักสนุกเกอร์ชาวอังกฤษ
หมวดหมู่:บุคคลจากลีดส์
หมวดหมู่:เสียชีวิตจากมะเร็งตับอ่อน
พอล ฮันเตอร์ (แก้ความกำกวม)

**[[พอล ฮันเตอร์]]** (1978–2006) นักสนุกเกอร์ชาวอังกฤษ

**พอล ฮันเตอร์** อาจหมายถึง:
*พอล ฮันเตอร์ (ผู้กำกับ) ผู้กำกับมิวสิกวิดีโอชาวอเมริกัน
*พอล ฮันเตอร์ (นักฟุตบอล) (เกิดปี 1968) นักฟุตบอลชาวสก็อต
*พอล ฮันเตอร์ (นักข่าว) นักข่าวชาวแคนาดา
*พอล ฮันเตอร์ (ริเวอร์ซิตี) ตัวละครในซีรีส์โทรทัศน์สกอตแลนด์
*พอล ฮันเตอร์ (ฟุตบอล) (เกิดปี 1956) นักฟุตบอลที่เกิดในแคนาดา

## ดูเพิ่มเติม
*พอลฮันเตอร์คลาสสิก รายการแข่งขันสนุกเกอร์ที่ไม่เก็บคะแนน
กลาก

**กลาก**หรือ**ขี้กลาก** () เป็นโรคที่เกิดจากการติดเชื้อราบนผิวหนังของมนุษย์ สัตว์เลี้ยง เช่น แมว หรือปศุสัตว์ โรคนี้มีสาเหตุเกิดจากเชื้อราหลายชนิด  โดยเฉพาะเชื้อราที่ทำให้เกิด parasitic infection (dermatophytes) ซึ่งกินเคราตินเป็นอาหาร เชื้อราพวกนี้เจริญเติบโตได้ดีในที่อุ่นและชื้น

โรคนี้พบได้บ่อยในกลุ่มนักกีฬา ลักษณะเด่นของโรคนี้คือ มีรูปขอบนูนแดงเด่นขึ้นมา

## การแบ่งประเภท
เชื้อราสายพันธุ์ Trichophyton และ Microsporum พบได้บ่อยที่สุด เชื้อราเหล่านี้จะติดเชื้อส่วนต่าง ๆ ของร่างกายตามรายชื่อด้านล่าง ชื่อเหล่านี้มาจากภาษาละติน
*Tinea pedis (athlete's foot) เป็นที่เท้า
*Tinea unguium เป็นที่เล็บมือและเล็บเท้า
*Tinea corporis เป็นที่แขน ขา และลำตัว
*Tinea cruris (jock itch) เป็นที่ขาหนีบ
*Tinea manuum เป็นที่มือและฝ่ามือ
*Tinea capitis เป็นที่หนังศีรษะ
*Tinea barbae เป็นที่เส้นขนที่หน้า
*Tinea faciei (face fungus) เป็นที่หน้า

หมวดหมู่:โรคผิวหนัง
นาตาชา ดูเชฟ-ยานิช

**นาตาชา ดูเชฟ-ยานิช** (; ) เกิดวันที่ 24 มิถุนายน ค.ศ. 1982 ที่บาชคาพาลางคา สหพันธ์สาธารณรัฐสังคมนิยมยูโกสลาเวีย เป็นนักกีฬาแคนูสปรินท์ชาวฮังการี ผู้ได้รับรางวัลสองเหรียญทองโอลิมปิกในรายการแคนูสปรินท์ ในโอลิมปิกฤดูร้อน 2004 กับอีกเหรียญทองและเหรียญเงินในโอลิมปิกฤดูร้อน 2008 เมื่อครั้งที่แข่งขันให้แก่ทีมชาติฮังการี เธอยังได้รับเหรียญรางวัล 22 เหรียญจากรายการ ICF แคนูสปรินท์เวิลด์แชมเปี้ยนชิป โดยเป็นเหรียญทอง 18 เหรียญ (เค-1 200 ม.: ค.ศ. 2007, ค.ศ. 2009, ค.ศ. 2010; เค-2 200 ม.: ค.ศ. 2005, ค.ศ. 2006, ค.ศ. 2009, ค.ศ. 2010; เค-2 500 ม.: ค.ศ. 2005, ค.ศ. 2006; เค-2 1000 ม.: ค.ศ. 2005, ค.ศ. 2006; เค-4 200 ม.: ค.ศ. 2002, ค.ศ. 2006; เค-4 500 ม.: ค.ศ. 2006, ค.ศ. 2009, ค.ศ. 2010; เค-4 1000 ม.: ค.ศ. 2003, ค.ศ. 2006) และ 4 เหรียญเงิน (เค-1 500 ม.: ค.ศ. 2010, เค-1 4 x 200 ม.: ค.ศ. 2009, ค.ศ. 2010; เค-4 200 ม.: ค.ศ. 2009) และเป็นแชมป์ยุโรป 17 สมัย

นาตาชาเติบโตขึ้นในประเทศเซอร์เบียและเข้าแข่งขันให้แก่ประเทศเซอร์เบียและมอนเตเนโกรในโอลิมปิกฤดูร้อน 2000 ก่อนที่จะย้ายไปยังประเทศฮังการี เธอเป็นลูกสาวคนสุดท้องของ มิลาน ยานิช นักพายเรือแคนูชาวเซอร์เบียที่ได้รับรางวัลเหรียญเงินสำหรับทีมชาติยูโกสลาเวียในโอลิมปิกฤดูร้อน 1984 ที่ลอสแอนเจลิส พี่ชายทั้งสองของเธอ ซึ่งได้แก่ มีโช และ สเตียฟาน ยานิช ต่างก็เป็นนักพายเรือแคนูเช่นเดียวกัน และร่วมแข่งขันให้แก่ทีมชาติเซอร์เบียตั้งแต่ ค.ศ. 2004 ที่ซึ่งพวกเขาล้วนมีส่วนร่วมในการแข่งขันโอลิมปิกฤดูร้อน 2008 แม้ว่ามีโชจะได้รับการเสนอเพียงในฐานะตัวสำรองก็ตาม

เธอได้รับเลือกให้เป็นนักกีฬาหญิงแห่งปีของฮังการีใน ค.ศ. 2004 และ 2010 และร่วมทีมฮังการีกับ คาเธอลีน โควาช ใน ค.ศ. 2005, 2006 และ 2010

## อ้างอิง

* Canoe09.ca profile 

## หนังสืออ่านเพิ่ม
* 
* 

## แหล่งข้อมูลอื่น
* Janics és Kovács bearanyozta a szombatot (2008. augusztus 23.), Index-cikk 
* Janics Natasa éremtáblázata  
* Janics Natasa a Kajakkenusport.hu-n 

หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:ผู้เข้าแข่งขันโอลิมปิกฤดูร้อน 2004
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:นักพายเรือแคนูในโอลิมปิกฤดูร้อน 2012
หมวดหมู่:นักพายเรือแคนูชาวฮังการี
หมวดหมู่:นักกีฬาโอลิมปิกทีมชาติฮังการี
หมวดหมู่:นักกีฬาโอลิมปิกทีมชาติยูโกสลาเวีย
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญเงินโอลิมปิก
หมวดหมู่:นักกีฬาเหรียญทองแดงโอลิมปิก
หมวดหมู่:นักพายเรือแคนูชาวเซอร์เบีย
รถสัมภาระมีเครื่องห้ามล้อ

thumb|right|รถสัมภาระมีเครื่องห้ามล้อที่ใช้ในประเทศอังกฤษ พ่วงกับรถข้างต่ำ
**รถสัมภาระมีเครื่องห้ามล้อ (พ.ห.)** หรือ **รถโบกี้สัมภาระมีเครื่องห้ามล้อ (บพห.)** ( ) เป็นยานยนต์รางชนิดหนึ่งซึ่งใช้พ่วงในขบวนรถไฟ เพื่อบรรทุกสิ่งของและใช้เป็นรถทำการของพนักงานรักษารถ  ในอดีต ยานยนต์รางชนิดนี้มีความสำคัญมากในฐานะที่จะช่วยห้ามล้อได้นอกเหนือจากระบบห้ามล้อปกติของรถจักร  โดยเฉพาะอย่างยิ่งเมื่อทำขบวนรถสินค้า ปัจจุบันในประเทศไทยยังมีรถชนิดนี้พ่วงไว้ตอนท้ายขบวนรถสินค้าทุกขบวน

## หน้าที่
รถสัมภาระมีเครื่องห้ามล้อ ใช้เป็นรถทำการของพนักงานรักษารถและพนักงานห้ามล้อ  ซึ่งพนักงานเหล่านั้นมีหน้าที่กลับประแจมือแทนพนักงานสถานีเมื่อเกิดเหตุขัดข้อง ตลอดจนเฝ้าระวังเหตุอันตรายอันอาจเกิดแก่ขบวนรถไฟ รวมไปถึงจดบันทึกความเคลื่อนไหวของขบวนรถว่าถึงสถานีใดเวลาใด นอกจากนี้ บนรถยังมีเครื่องห้ามล้อมือที่พนักงานห้ามล้อสามารถใช้งานได้ หากขบวนรถใช้ความเร็วเกินควร ที่ว่างบนรถใช้ในการบรรทุกส่งสิ่งของที่มีขนาดใหญ่ รวมถึงสิ่งของที่ผู้อื่นที่มิได้โดยสารฝากส่ง

## รถชนิดอื่นที่คล้ายกัน
ในกิจการรถไฟไทย มีรถสำหรับบรรทุกสัมภาระที่พ่วงในขบวนรถโดยสารอีกสองชนิดคือ
* รถโบกี้ชั้นสามและสัมภาระ (บสพ.)
* รถโบกี้ชั้นสองและสัมภาระ (บทพ.)

## อ้างอิง

## แหล่งข้อมูลอื่น

* 

หมวดหมู่:รถพ่วง (รถไฟ)
รถตู้ใหญ่

thumb|right|รถตู้ใหญ่สำหรับใช้ในกิจการทหารสหรัฐ
**รถตู้ใหญ่ (ต.ญ.) ** หรือ **รถโบกี้ตู้ใหญ่ (บตญ.)** (ภาษาอังกฤษแบบบริติช: covered goods wagon; ภาษาอังกฤษแบบอเมริกัน: boxcar) เป็นรถสินค้าสำหรับใช้ในกิจการรถไฟชนิดหนึ่ง มีลักษณะเป็นตู้มีประตูเลื่อนปิด เพื่อให้สามารถบรรทุกสินค้าที่เสียหายง่ายถ้าเปียกฝนหรือหิมะ  เช่น เยื่อกระดาษ ฟืน หนังสือพิมพ์ อาหาร ฯลฯ

รถตู้ใหญ่สามารถดัดแปลงให้มีฉนวนและเครื่องทำความเย็น เพื่อใช้บรรทุกสินค้าที่อาจบูดเสียได้ง่าย เนื่องจากรถตู้ใหญ่ไม่สามารถถอดตู้ออกจากตัวแคร่ได้ ทำให้ในปัจจุบันนิยมขนส่งสินค้าโดยใช้ตู้สินค้าซึ่งยกไปมาระหว่างรถบรรทุกและรถข้างโถงบรรทุกตู้สินค้าได้ อย่างไรก็ตามรถตู้ใหญ่ยังมีความสำคัญในด้านการขนส่งสินค้าชิ้นเล็ก สินค้าเกษตรและอุปกรณ์การบำรุงทางรถไฟ

ในยามสงคราม รถตู้ใหญ่นิยมใช้ขนส่งทหารและเชลยศึก 

## อ้างอิง
* ชนิดรถสินค้า การรถไฟแห่งประเทศไทย 
* ฝ่ายการเดินรถ การรถไฟแห่งประเทศไทย. รายชื่อและอักษรย่อรถสินค้า.
* Alaska Rail. Boxcar.

ต
รี ซ็อล-จู

**รี ซ็อล-จู** (; เกิด  ค.ศ. 1985–1989) เป็นภรรยาของผู้นำสูงสุดของเกาหลีเหนือ คิม จ็อง-อึน และสตรีหมายเลขหนึ่งเกาหลีเหนือ

## ประวัติ
คิม จ็อง-อึนกับครอบครัวของเขาถูกกล่าวถึงเป็น "เรื่องซ่อนเร้น" ข้อมูลทางการเกาหลีเหนือแทบไม่มีข้อมูลเกี่ยวกับรี ซ็อล-จู แต่สื่อต่างชาติรายงานข้อมูลที่พอคาดเคาได้มาก

### ชีวิตช่วงต้น
ไม่ค่อยมีใครทราบต้นกำเนิดของรี นักวิเคราะห์บางส่วนกล่าวว่าชื่อของเธอ "ค่อนข้างมั่นใจว่าเป็นนามแฝง" รายงานปีเกิดของเธออยู่ในช่วง ค.ศ. 1985 ถึง 1989 ครอบครัวของรีถูกรายงานว่ามาจากชนชั้นสูงทางการเมือง แม่ของเธอเป็นหัวหน้าฝ่ายนรีเวชศาสตร์ และพ่อของเธอเป็นศาสตราจารย์ กล่าวกันว่าเธอจบการศึกษาจากโรงเรียนมัธยมต้น Geumsung 2 ที่เปียงยางและไปเรียนต่างประเทศที่จีนในวิชาเอกด้านดนตรีประเภทขับร้อง กล่าวกันว่าเธอมีความเกี่ยวข้องกับ Ri Pyong-chol อดีตนายพลในกองทัพอากาศของประชาชนเกาหลีและกองทัพต่อต้านอากาศยานและที่ปรึกษาใกล้ชิดของคิม จ็อง-อึน *[[JoongAng Ilbo]]* และนักวิจารณ์บางคนระบุว่ารีเป็นนักร้องในวงUnhasu Orchestraที่เคยไปแสดงที่ต่างประเทศบางแห่ง มีรายงานว่าเจ้าหน้าที่เกาหลีเหนือ"พยายามลบอดีตของเธอในฐานะนักร้องและผู้ให้ความบันเทิงโดยการยึดซีดีเถื่อนยอมนิยมเกี่ยวกับการแสดงของเธอ" เช่นตัวเธอตอนร้องเพลง "*Sobaeksu*" มีรายงานว่าเธอจบการศึกษาจากมหาวิทยาลัยคิม อิล-ซ็อง ปรัชญาดุษฎีบัณฑิตสาขาวิทยาศาสตร์

มีรายงานว่ารีได้เดินทางไปเกาหลีใต้ใน ค.ศ. 2005 ในฐานะสมาชิกทีมเชียร์ลีดเดอร์เกาหลีเหนือในการแข่งขันกรีฑาชิงแชมป์เอเชีย

### แต่งงานและมีลูก
บีบีซีนำรายงานจากนักวิเคราะห์ที่พูดใน*[[เดอะโคเรียไทมส์]]*ของเกาหลีใต้มารายงานว่า คิม จ็อง-อิลรีบจัดงานแต่งงานของลูกชายหลังประสบกับโรคหลอดเลือดสมองใน ค.ศ. 2008 ทั้งคู่แต่งงานกันใน ค.ศ. 2009

รีน่าจะให้กำเนิดลูกใน ค.ศ. 2010 โดยข้อมูลบันทึกว่าเป็นลูกชาย

ในเดือนธันวาคม ค.ศ. 2012 มีรายงานว่ารีตั้งท้อง แม้ว่าทางการเกาหลีเหนือไม่ให้ความเห็นใด ๆ ก็ตาม ในเดือนมีนาคม ค.ศ. 2013 อดีตผู้เล่นบาสเกตบอล NBA เดนนิส ร็อดแมนไปพบกับคิม จ็อง-อึน ร็อดแมนให้ข้อมูลแก่*[[เดอะการ์เดียน]]*ในเดือนกันยายน ค.ศ. 2013 ว่าคู่รักมีลูกสาวชื่อว่า  () เขากล่าวว่าจ็อง-อึนมี "ครอบครัวที่สวยงาม" และเป็น "พ่อที่ดี"

เจ้าหน้าที่ข่าวกรองเกาหลีใต้รายงานว่ารีให้กำเนิดลูกคนที่สามไม่ทราบเพศในเดือนกุมภาพันธ์ ค.ศ. 2017

## อ้างอิง

## แหล่งข้อมูลอื่น
*

หมวดหมู่:บุคคลที่เกิดในคริสต์ทศวรรษ 1980
หมวดหมู่:คิม จ็อง-อึน
หมวดหมู่:คู่สมรสของผู้นำสูงสุดของเกาหลีเหนือ
สมเด็จพระราชินีฮะซัยมาแห่งอิรัก

**สมเด็จพระราชินีฮะซัยมาแห่งอิรัก** หรือ **เจ้าหญิงฮะซัยมา บินต์ นาศิร** (พ.ศ. 2427 - พ.ศ. 2478) ทรงเป็นเจ้าหญิงอาหรับ และทรงเป็นสมเด็จพระราชินีพระองค์แรกและสุดท้ายแห่งซีเรีย ทรงเป็นสมเด็จพระราชินีพระองค์แรกแห่งอิรัก โดยเป็นพระมเหสีในพระเจ้าฟัยศ็อลที่ 1 แห่งอิรัก และทรงเป็นสมเด็จพระราชชนนีแห่งอิรักในรัชสมัยของพระเจ้าฆอซีแห่งอิรัก
## พระราชประวัติ
thumb|left|พระเจ้าฟัยศ็อลที่ 1 แห่งซีเรียและอิรัก
เจ้าหญิงฮะซัยมา บินต์ นาศิร ประสูติในปีพ.ศ. 2427 ทรงเป็นธิดาในนาศิร อิบต์ อะลีกับดิลเบอระห์ ฮะนุม ทรงประสูติที่กรุงเมกกะ 

ในปีพ.ศ. 2447 ทรงอภิเษกสมรสกับเจ้าชายฟัยศ็อล บิน ฮุซัยน์ บิน อะลี อัลฮาชิมี พระโอรสในฮุซัยน์ บิน อะลี แกรนด์ชะรีฟแห่งมักกะฮ์กับอับดิยะห์ บิน อับดุลลาห์ มีพระโอรสรวมกัน 4 พระองค์

หลังจากการสิ้นสุดสงครามโลกครั้งที่หนึ่ง อาณาเขตปกครองของจักรวรรดิออตโตมันเดิมถูกแบ่งเป็นส่วนๆโดยชาติยุโรป หรือได้ประกาศเอกราช ในปีพ.ศ. 2463 เจ้าชายฟัยศ็อลทรงได้รับการสถาปนาเป็นพระมหากษัตริย์แห่งซีเรีย และเจ้าหญิงฮะซัยมาจึงได้รับการสถาปนาเป็นสมเด็จพระราชินีแห่งซีเรีย เมื่อคำสั่งมาถึงพระสวามี พระนางจึงพาพระโอรสธิดาย้ายไปยังที่พำนักใหม่คือพระราชวังหลวงในกรุงดามัสกัส แต่น่าเสียดายที่ทรงครองราชสมบัติเพียง 4 เดือนเท่านั้น ราชอาณาจักรซีเรียถูกล้มล้างหลังจากสงครามฝรั่งเศส - ซีเรีย และทำให้พระเจ้าฟัยศ็อลและพระราชินีฮะซัยมาสูณเสียพระอิศริยยศไป

ในปีพ.ศ. 2464 รัฐบาลอังกฤษได้กราบบังคมทูลเชิญอดีตพระเจ้าฟัยศ็อลแห่งซีเรียไปครองราชบัลลังก์แห่งใหม่ที่ราชอาณาจักรอิรัก ที่ซึ่งได้รับอำนาจในการปกครองจากนานาชาติ พระองค์ทรงตอบรับและได้รับการสถาปนาเป็นพระมหากษัตริย์แห่งอิรัก อดีตพระราชินีฮะซัยมาแห่งซีเรียจึงได้รับการสถาปนาเป็นสมเด็จพระราชินีแห่งอิรักและพระราชวงศ์ได้ย้ายไปประทับที่กรุงแบกแดดเมืองหลวงแห่งใหม่ของราชอาณาจักร

พระเจ้าฟัยศ็อลที่ 1 แห่งอิรักเสด็จสวรรคตในวันที่ 8 กันยายน พ.ศ. 2476 เจ้าชายฆอซี พระราชโอรสทรงครองราชบัลลังก์สืบต่อเป็น พระเจ้าฆอซีแห่งอิรัก พระนางจึงได้รับการสถาปนาเป็นสมเด็จพระราชชนนีแห่งอิรัก พระนางทรงดำรงพระชนม์ชีพทันพระราชพิธีอภิเษกสมรสของพระโอรสกับเจ้าหญิงอะลียะฮ์ บินต์ อะลีแห่งเฮแจซ

หลังจากพระโอรสครองราชย์ได้ 2 ปี สมเด็จพระราชชนนีฮะซัยมาแห่งอิรักสิ้นพระชนม์ในปีพ.ศ. 2478 ณ แบกแดด ประเทศอิรัก สิริพระชนมายุ 51 พรรษา

## พระโอรส-ธิดา
พระนางกับพระเจ้าฟัยศ็อลที่ 1 แห่งอิรักมีพระโอรสธิดาร่วมกัน 4 พระองค์ได้แก่

## ดูเพิ่ม
* พระเจ้าฟัยศ็อลที่ 1 แห่งอิรัก
* พระเจ้าฆอซีแห่งอิรัก
* ราชอาณาจักรซีเรีย
* ราชอาณาจักรอิรัก
* สงครามฝรั่งเศส - ซีเรีย
## อ้างอิง
* http://en.wikipedia.org/wiki/Huzaima_bint_Nasser
* 
* 
* 

ฮ
ฮ
ฮ
ฮ
ฮ
หมวดหมู่:ราชวงศ์ฮัชไมต์
พระเจ้าฟัยศ็อลที่ 1 แห่งอิรัก

**สมเด็จพระเจ้าฟัยศ็อลที่ 1 แห่งอิรัก** หรือ **สมเด็จพระเจ้าฟัยศ็อลที่ 1 แห่งซีเรีย** พระนามเดิม: **ฟัยศ็อล บิน ฮุซัยน์ บิน อะลี อัลฮาชิมี** (; 20 พฤษภาคม ค.ศ. 1885 - 8 กันยายน ค.ศ. 1933) ทรงเป็นพระมหากษัตริย์แห่งราชอาณาจักรอาหรับซีเรียหรือซีเรียอันยิ่งใหญ่ ในปีพ.ศ. 2463 และทรงเป็นปฐมพระมหากษัตริย์แห่งราชอาณาจักรฮัชไมต์อิรัก พระองค์ทรงเป็นสมาชิกราชวงศ์ฮัชไมต์

## พระโอรส-ธิดา
พระเจ้าฟัยศ็อลที่ 1 แห่งอิรักทรงราชาภิเษกสมรสกับเจ้าหญิงฮะซัยมา บินต์ นาศิร  มีพระราชโอรสธิดาร่วมกัน 4 พระองค์ได้แก่

## อ้างอิง
* 
*
*
*
*
*
* 
* 
* 

หมวดหมู่:พระมหากษัตริย์ที่ถูกปลงพระชนม์
หมวดหมู่:ชาวอาหรับ
หมวดหมู่:พระมหากษัตริย์อิรัก
หมวดหมู่:ราชวงศ์ฮัชไมต์
หมวดหมู่:มุสลิมนิกายซุนนีชาวอิรัก
โดราเอมอนเดอะมูฟวี่: โนบิตะล่าโจรปริศนาในพิพิธภัณฑ์ของวิเศษ

***โดราเอมอนเดอะมูฟวี่: โนบิตะล่าโจรปริศนาในพิพิธภัณฑ์ของวิเศษ*** () เป็นโดราเอมอนฉบับภาพยนตร์การ์ตูนเรื่องยาว ผลงานของ ฟูจิโกะ เอฟ. ฟูจิโอะ และเป็นภาพยนตร์ชุดนี้ถือเป็นตอนที่ 33 ของโดราเอมอนฉบับภาพยนตร์ โดยได้ออกฉายในโรงภาพยนตร์เมื่อวันที่ 9 มีนาคม ค.ศ. 2013 (พ.ศ. 2556) และเข้าฉายในประเทศไทยวันที่ 17 ตุลาคม พ.ศ. 2556

## เรื่องย่อ
เรื่องราวนี้เกิดขึ้นวันหนึ่งในขณะที่โดราเอมอนกำลังนอนหลับ ได้มีชายลึกลับที่มีชื่อว่าจอมโจรดีลักซ์ได้แอบมาขโมยกระดิ่งห้อยคอของโดราเอมอน โนบิตะจึงได้ใช้ "ชุดอุปกรณ์เชอร์ล็อกโฮมส์" ทำการค้นหาจนพบร่องรอยว่ากระดิ่งห้อยคอของโดราเอมอนน่าจะอยู่ที่พิพิธภัณฑ์ของวิเศษในโลกอนาคต พวกโนบิตะจึงพากันมุ่งหน้าไปที่นั่นทันที โดยได้รับความช่วยเหลือจากโดเรมี

ที่พิพิธภัณฑ์ของวิเศษในโลกอนาคตแห่งนี้เป็นสถานที่ซึ่งเก็บรวบรวมของวิเคษตั้งแต่ในอดีตจนถึงปัจจุบันไว้หมดทุกอย่างและจอมโจรดีลักซ์ก็หมายตาของวิเศษของที่นี่อยู่เหมือนกัน พวกโนบิตะจึงได้ร่วมมือกับ สารวัตมัสตาร์ด เพื่อค้นหากระดิ่งห้อยคอของโดราเอมอนโดยมี เคิร์ต เด็กหนุ่มผู้มีความมุ่งมั่นอยากเป็นช่างฝีมือทำของวิเศษ เป็นคนนำทางสำรวจตรวจสอบดูในพิพิธภัณฑ์ พวกโนบิตะจะได้กระดิ่งห้อยคอของโดราเอมอนกลับคืนมาหรือไม่ และตัวจริงของจอมโจรดีลักซ์เป็นใคร แล้วเขามีจุดประสงค์อะไรถึงได้ขโมยกระดิ่งห้อยคอของโดราเอมอนกันแน่

## ผู้พากย์

## การตอบรับ
ภาพยนตร์เรื่องนี้ออกฉายในโรงภาพยนตร์เมื่อวันที่ 9 มีนาคม ค.ศ. 2013 (พ.ศ. 2556) และเว็บไซต์สถานีโทรทัศน์เอ็นเอชเคของญี่ปุ่น รายงานว่า ภาพยนตร์การ์ตูนเรื่อง "โดราเอมอน" กลายเป็นภาพยนตร์ภาคต่อที่มีผู้ชมมากที่สุดในญี่ปุ่น โดยมีผู้ชมในโรงภาพยนตร์กว่า 100 ล้านคน นับตั้งแต่เปิดตัวภาคแรกในปี 1980 

ด้าน "โตโฮ" บริษัทผู้ผลิตและจัดจำหน่ายภาพยนตร์ประกาศ (25 มี.ค. 56) ว่า การ์ตูนโดราเอมอน ที่เล่าถึงหุ่นยนต์แมวสีฟ้าที่เดินทางข้ามเวลา ตอนที่ 33 ซึ่งมีชื่อตอนว่า "พิพิธภัณฑ์ของวิเศษของโนบิตะ" (Nobita′s Secret Gadget Museum) มีผู้ชมถึง 1.56 ล้านคน ภายในเวลา 2 สัปดาห์ นับตั้งแต่เปิดตัวเมื่อต้นเดือนมีนาคม ทำให้ยอดรวมผู้ชมภาพยนตร์การ์ตูนเรื่องนี้สูงกว่า 100 ล้านคน

## อ้างอิง

## แหล่งข้อมูลอื่น
* 
*

หมวดหมู่:โดราเอมอนฉบับภาพยนตร์
หมวดหมู่:ภาพยนตร์อนิเมะที่ออกฉายในปี พ.ศ. 2556
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่มีฉากในประเทศอังกฤษ
วิถีกินและใช้แต่พืช

**วิถีกินและใช้แต่พืช** () คือการให้ชีวิตหลีกเลี่ยงจากอาหารที่ทำมาจากส่วนประกอบทั้งทางตรงและทางอ้อมของสัตว์ การงดอาหาร รวมไปถึงการมีส่วนร่วมในปรัชญาที่ว่าด้วยการปฏิเสธเครื่องอุปโภคบริโภคที่ได้มาจากการทรมานสัตว์ ถึงแม้วิถีกินและใช้แต่พืชจะไม่ได้เป็นศาสนา แต่ปรัชญาหลายอย่างสอดคล้องกับศาสนามาณีกี จึงจัดให้อยู่ในพวกเดียวกับไญยนิยม เป็นพวกลัทธิเหตุผลนิยมนั่นเอง

เริ่มต้นในปี พ.ศ. 2478 โดยดอนัลด์ วอตสัน ได้ก่อตั้งสมาคมวิถีกินและใช้แต่พืชในอังกฤษ ในตอนเริ่มต้นหมายถึงมังสวิรัติที่ยกเว้นผลิตภัณฑ์ทางอ้อมจากสัตว์เช่นไข่และนม ต่อมาแก้ไขเป็นแนวคิดที่ว่ามนุษย์ต้องอยู่ได้โดยไม่เบียดเบียนสัตว์ ปัจจุบันจึงใช้ศัพท์ **วิถีกินแต่พืช** () หรือ **วิถีมังสวิรัติเคร่งครัด** () สำหรับผู้ที่ปฏิเสธการกินไข่และนมแทน และจัดให้มีการเฉลิมฉลองเวิลด์วีกันเดย์ทุกวันที่ 1 พฤศจิกายนของทุกปี

หนังสือการปรุงอาหารที่เป็นที่รู้จักกันอย่างดีในหมู่ผู้ยึดวิถีกินและใช้แต่พืชคือ Rupert H. Wheldon's No Animal Food: Two Essays and 100 Recipes ได้กล่าวไว้ว่าในการผลิตนมนั้น แม่วัวสาวจะต้องถูกบังคับให้ตั้งครรภ์ และลูกวัวจะถูกนำออกหรือมักถูกฆ่าโดยทันทีเพื่อใช้ทำไส้กรอก สำหรับไก่ไข่นั้นทำให้ลูกไก่พันธุ์ไข่ตัวผู้ถูกฆ่าเพื่อการประหยัดอาหารสัตว์

## ดูเพิ่ม
* คริสเตียนมังสวิรัติ (วิถีกินและใช้แต่พืช)

## อ้างอิง

หมวดหมู่:โภชนาการ
สุทธิพงษ์ สันติเทวกุล

เรืออากาศเอก **สุทธิพงษ์ สันติเทวกุล** (8 พฤศจิกายน พ.ศ. 2492 – ) เป็นนักกีฬาฟันดาบสากลชาวไทย เขาเข้าร่วมแข่งขันทั้งประเภทบุคคลและประเภททีม ในรายการเอเป้และเซเบอร์ ที่โอลิมปิกฤดูร้อน 1976 ซึ่งเรืออากาศเอกสุทธิพงษ์เป็นผู้ที่ วีระเดช โคธนี่ ให้ความเคารพนับถือ และได้รับการกล่าวถึงว่าเป็นผู้ที่รักกีฬาอย่างแท้จริง รวมทั้งเป็นผู้ทาบทามให้วีระเดชมาช่วยทีมชาติไทยอีกครา

## ประวัติ
สุทธิพงษ์ สันติเทวกุล เคยเข้าแข่งขันกีฬาฟันดาบในเอเชียนเกมส์ 1974 ที่กรุงเตหะราน ประเทศอิหร่าน และโอลิมปิกฤดูร้อน 1976 ที่มอนทรีออล ประเทศแคนาดา ร่วมกับ เสน่ห์ เชาว์สุรินทร์ และ ทวีวัฒน์ หุราพันธ์ นอกจากนี้ เขายังเป็นผู้นำไก่แจ้สีขาวหางดำจากประเทศญี่ปุ่น มาพัฒนาสายพันธุ์ให้แก่ชาวไทย ซึ่งเขาเคยร่วมส่งไก่แจ้เข้าประกวด และได้อันดับ 1 ในหลายรายการ อาทิ การประกวดไก่แจ้ ซึ่งจัดขึ้นโดยสมาพันธ์ไก่แจ้แห่งประเทศไทย ที่สนามหลวง 2 ในวันที่ 23 กรกฎาคม พ.ศ. 2549 และงานวันสู่เหย้าชาวไก่แจ้ ครั้งที่ 3 ในวันที่ 12 พฤศจิกายน ของปีเดียวกัน

วันที่ 5 กันยายน พ.ศ. 2554 ร.อ.สุทธิพงษ์ สันติเทวกุล เข้าแข่งขันรายการฟันดาบชิงชนะเลิศแห่งประเทศไทย ประจำปี 2554 ในประเภทฟอยล์บุคคลชาย ที่ซึ่งเขาอยู่ในอันดับที่ 25 ต่อมา ในวันที่ 6 กันยายน ของปีเดียวกันนี้ เขาได้เข้าแข่งขันประเภทเอเป้บุคคลชาย ที่ซึ่งเขาอยู่ในอันดับที่ 19 และในวันที่ 20 เมษายน พ.ศ. 2555 ร.อ.สุทธิพงษ์ สันติเทวกุล ได้เป็นผู้ให้เกียรติร่วมพิธีเปิดการแข่งขันแข่งขันฟันดาบเยาวชนชิงชนะเลิศแห่งประเทศไทย ประจำปี 2555 ที่จัดขึ้น ณ มหาวิทยาลัยศรีปทุม

## ระเบียงภาพ

ไฟล์:Sutipong Santitevagul 1.jpg|ในการแข่งฟันดาบชิงชนะเลิศแห่งประเทศไทย ประจำปี 2555
ไฟล์:Wiradech Kothny + Sutipong Santitevagul 2.jpg|วีระเดช โคธนี กับสุทธิพงษ์ สันติเทวกุล


## อ้างอิง

## แหล่งข้อมูลอื่น
* 
* แลหลัง 2 OCENIA GAME (SINGAPORE)
* กัปตันสุทธิพงษ์ บวช

หมวดหมู่:นักฟันดาบสากลชาวไทย
หมวดหมู่:นักกีฬาโอลิมปิกทีมชาติไทย‎
หมวดหมู่:นักฟันดาบสากลในโอลิมปิกฤดูร้อน 1976
หมวดหมู่:ผู้ฝึกสอนฟันดาบสากลชาวไทย
หมวดหมู่:ทหารอากาศชาวไทย
ลิงเลซูลา

**ลิงเลซูลา** (; ) ลิงโลกเก่าชนิดหนึ่ง ที่เพิ่งถูกอนุกรมวิธานในปี ค.ศ. 2012 จัดว่าเป็นลิงชนิดใหม่ที่ถูกค้นพบเป็นครั้งแรกในรอบ 28 ปี ของทวีปแอฟริกา

ลิงเลซูลา มีจุดเด่น คือ มีใบหน้าที่โดดเด่น โดยมีแผงสีน้ำตาลยาวล้อมกรอบใบหน้าที่ยื่นยาวไร้ขน และมีจมูกสีขาวครีมเป็นสันดิ่งตรง 

ลิงเลซูลา อาศัยอยู่ในป่าดิบในสาธารณรัฐประชาธิปไตยคองโก แถบแอฟริกากลาง โดยถูกแบ่งแยกออกจากลิงสกุลเดียวกันชนิดอื่น จากการแบ่งสายของแม่น้ำคองโก และแม่น้ำโลมามี ซึ่งนักวิทยาศาสตร์ได้จำแนกออกเป็นชนิดใหม่ ด้วยการวิเคราะห์พันธุกรรม

ลิงเลซูลา ถูกค้นพบครั้งแรกเมื่อปี ค.ศ. 2007 ระหว่างการสืบค้นในท้องถิ่นของคณะนักวิทยาศาสตร์ โดยชื่อ เลซูลา เป็นชื่อสามัญที่เรียกขานโดยนายพรานท้องถิ่น และได้รับการประเมินว่าลิงชนิดนี้อาศัยอยู่ในพื้นที่ 16,800 ตารางกิโลเมตร ใจกลางป่าคองโก ซึ่งการอาศัยในพื้นที่เล็ก ๆ นี้จะผลักให้ลิงเลซูลาขยับจากสถานะมีแนวโน้มใกล้สูญพันธุ์ สู่วิกฤตเสี่ยงสูญพันธุ์ภายในเวลาไม่กี่ปี

## อ้างอิง

## แหล่งข้อมูลอื่น

หมวดหมู่:วงศ์ลิงโลกเก่า
หมวดหมู่:สัตว์ที่พบในทวีปแอฟริกา
หมวดหมู่:สิ่งมีชีวิตเฉพาะถิ่น
พี.ซี.แอร์

**พี.ซี.แอร์** เป็นสายการบินพาณิชย์แบบเช่าเหมาลำในประเทศไทย เป็นสายการบินที่เคยเปิดรับสมัครสาวประเภทสองเป็นลูกเรือด้วยนอกเหนือจากผู้หญิงตั้งแต่กำเนิด และเริ่มทดลองเที่ยวบินแรก เส้นทางกรุงเทพฯ-สุราษฎร์ธานี  เมื่อวันที่ 15 ธันวาคม พ.ศ. 2554 โดยได้เริ่มให้บริการระหว่างประเทศรอบปฐมฤกษ์ในวันที่ 24 ธันวาคม พ.ศ. 2554 เป็นเส้นทางกรุงเทพฯ-เวียงจันทน์ ประเทศลาว และเริ่มบินจริงในวันที่ 23 มกราคม พ.ศ. 2555 เส้นทางกรุงเทพฯ-เทียนซิน เซินหยาง ประเทศจีน

## จุดหมายปลายทาง
*   **[[ประเทศไทย]]**
** กรุงเทพมหานคร - ท่าอากาศยานนานาชาติสุวรรณภูมิ  **ฐานการบินหลัก**
*  **[[เขตบริหารพิเศษฮ่องกง]]**
** ฮ่องกง - ท่าอากาศยานนานาชาติฮ่องกง
*  **[[ประเทศเกาหลีใต้]]**
** โซล - ท่าอากาศยานนานาชาติอินช็อน

## ฝูงบิน

[thumb|P.C. Air [Airbus A310-200]]

ฝูงบินของ **พี.ซี.แอร์** ประกอบด้วยเครื่องบิน Airbus A310-200 จำนวน 1 ลำ โดยจำนวนที่นั่งชั้นประหยัดทั้งหมด 210 ที่นั่ง และที่นั่งชั้นธุรกิจ 18 ที่นั่ง
  





## การให้บริการ
การให้บริการของ**พี.ซี.แอร์** เป็นการให้บริการ การบินพาณิชย์แบบเช่าเหมาลำ โดยให้บริการจาก ท่าอากาศยานนานาชาติสุวรรณภูมิ กรุงเทพมหานคร และมีจุดหมายปลายทางหลักอยู่ที่ 
ท่าอากาศยานนานาชาติฮ่องกง, ท่าอากาศยานนานาชาติอินชอน และ จุดหมายปลายทางในเอเชีย และให้บริการแค่เพียง 2-3ปี ก่อนที่จะปิดกิจการในปี 2555

## อ้างอิง

## แหล่งข้อมูลอื่น
*เว็บไซต์อย่างเป็นทางการของพี.ซี.แอร์

หมวดหมู่:สายการบินสัญชาติไทย
หมวดหมู่:สายการบินที่ก่อตั้งในปี พ.ศ. 2553
หมวดหมู่:บริษัทไทยที่ก่อตั้งในปี พ.ศ. 2553
หมวดหมู่:ธุรกิจขนส่งและโลจิสติกส์